**KLAIPĖDOS R. PEDAGOGINĖS PSICHOLOGINĖS TARNYBOS**

**DIREKTORIUS**

**ĮSAKYMAS**

DĖL KLAIPĖDOS R. PEDAGOGINĖS PSICHOLOGINĖS TARNYBOS PRIEKABIAVIMO, SEKSUALINIO PRIEKABIAVIMO, PERSEKIOJIMO IR SMURTO PREVENCIJOS TAISYKLIŲ PATVIRTINIMO

2022 m. gruodžio 30 d. Nr. V-59

Gargždai

Vadovaudamasi Lietuvos Respublikos darbo kodekso 30 str. ( Lietuvos respublikos darbo kodekso 14, 25, 27, 30, 52, 58, 139, 144, 221, 222, 223, 225, 226, 227 ir 240 straipsnių pakeitimo įstatymas 2022 m. birželio 28 d. Nr. XIV-1187),

 t v i r t i n u Klaipėdos r. pedagoginės psichologinės tarnybos priekabiavimo, seksualinio priekabiavimo, persekiojimo ir smurto prevencijos taisyklės (pridedama).

Direktorė Jolita Narkevič

Susipažinome ir sutinkame

PATVIRTINTA

Klaipėdos r. pedagoginės psichologinės tarnybos direktoriaus 2022 m. gruodžio 30 d. įsakymu Nr. V-59

**KLAIPĖDOS R. PEDAGOGINĖS PSICHOLOGINĖS TARNYBOS PRIEKABIAVIMO, SEKSUALINIO PRIEKABIAVIMO, PERSEKIOJIMO IR SMURTO PREVENCIJOS TAISYKLĖS**

**I SKYRIUS BENDROSIOS NUOSTATOS**

1. Klaipėdos r. pedagoginėje psichologinėje tarnyboje (toliau – Tarnyba) vadovaujamasi nuostata, kad kiekvienas Tarnybos bendruomenės narys (toliau vadinamas bendruomenės narys) gerbia kito nario orumą, mandagiai ir pagarbiai bendrauja su kitais nariais, savo elgesiu užtikrina aplinką, kurioje kitas asmuo nepatirtų priešiškų, neetiškų, žeminančių, agresyvių, užgaulių, įžeidžiančių veiksmų.
2. Visi bendruomenės nariai privalo būti supažindinti ir laikytis šių Priekabiavimo, seksualinio priekabiavimo ar persekiojimo prevencijos taisyklių (toliau vadinama Taisyklės), kurios skelbiamos Tarnybos interneto svetainėje. Bendruomenės nariai privalo aktyviai dalyvauti draugiškos, žmogaus orumą gerbiančios, lygias galimybes ir nediskriminavimą užtikrinančios darbo aplinkos kūrime.
3. Tarnyboje draudžiama priekabiauti, seksualiai priekabiauti ar persekioti kitus bendruomenės narius.
4. Tarnyboje priekabiavimo, seksualinio priekabiavimo ar persekiojimo prevencijos politika remiasi teisės aktų reikalavimais ir šiomis Taisyklėmis.
5. Šių taisyklių pažeidimai gali būti laikomi darbo pareigų pažeidimais.

**II SKYRIUS**

**TAISYKLĖSE VARTOJAMOS SĄVOKOS**

1. Atsakingas asmuo – direktoriaus paskirtas Tarnybos darbuotojas, kuriam pavedama funkcija koordinuoti ir organizuoti Taisyklių įgyvendinimo priežiūrą.
2. Tarnybos bendruomenės nariai (toliau vadinama bendruomenės nariai) – Tarnybos darbuotojai.
3. Komisija – Direktoriaus įsakymu sudaryta ne mažiau kaip trijų darbuotojų komisija priekabiavimo, seksualinio priekabiavimo ar persekiojimo atvejui tirti.
4. Nukentėjusysis – bendruomenės narys, prie kurio priekabiavo, seksualiai priekabiavo ar kurį persekiojo.
5. Persekiojimas – bendruomenės nario traktavimas mažiau palankiai, palyginti su kitais bendruomenės nariais, dėl to, kad:
	1. bendruomenės narys pateikė, ketino pateikti pranešimą ar skundą dėl priekabiavimo ar seksualinio priekabiavimo;
	2. liudijo, teikė paaiškinimus apie priekabiavimo ar seksualinio priekabiavimo atvejį;
	3. padėjo pateikti pranešimą ar skundą dėl priekabiavimo ar seksualinio priekabiavimo;
	4. dalyvavo pranešimo ar skundo dėl priekabiavimo ar seksualinio priekabiavimo pateikimo ir jo tyrimo procese;
6. Pranešimas – rašytinis informacijos pateikimas apie priekabiavimą, seksualinį

priekabiavimą arba persekiojimą.

1. Priekabiavimas – nepageidaujamas elgesys, kai lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos pagrindu siekiama įžeisti arba įžeidžiamas bendruomenės nario orumas ir siekiama sukurti arba sukuriama bauginanti, priešiška, žeminanti ar įžeidžianti aplinka.
2. Seksualinis priekabiavimas – nepageidaujamas užgaulus, žodžiu, raštu ar fiziniu veiksmu išreikštas seksualinio pobūdžio elgesys su bendruomenės nariu, kai tokį elgesį lemia tikslas ar jo poveikis pakenkti kito asmens orumui, ypač sukuriant bauginančią, priešišką, žeminančią ar įžeidžiančią aplinką.
3. Skundas – nukentėjusio bendruomenės nario rašytinis kreipimasis dėl priekabiavimo, seksualinio priekabiavimo, smurto ar persekiojimo.
4. Skundžiamasis – asmuo, dėl kurio elgesio pateiktas pranešimas, skundas dėl priekabiavimo, seksualinio priekabiavimo ar persekiojimo ar smurto.
5. Smurtas – veikimu ar neveikimu asmeniui daromas tyčinis fizinis, psichinis, seksualinis, ekonominis ar kitas poveikis, dėl kurio asmuo patiria neturtinę, fizinę ar materialinę žalą.
6. **SKYRIUS**

**TAISYKLIŲ ĮGYVENDINIMO PRIEŽIŪRA**

1. Vykdydamas Taisyklių įgyvendinimo koordinavimą ir organizavimą, atsakingas asmuo:
	1. Konsultuoja bendruomenės narius priekabiavimo, seksualinio priekabiavimo ar persekiojimo, smurto prevencijos klausimais;
	2. Periodiškai vykdo Taisyklių laikymosi stebėseną;
	3. Esant poreikiui, atlieka bendruomenės narių apklausas dėl apsaugos nuo priekabiavimo, seksualinio priekabiavimo ar persekiojimo ar smurto priemonių taikymo;
	4. Teikia rekomendacijas bendruomenės nariams apsaugos nuo priekabiavimo, seksualinio priekabiavimo ar persekiojimo, smurto klausimais;
	5. Vykdo priekabiavimo, seksualinio priekabiavimo ar persekiojimo, smurto prevencijos procedūrą (toliau vadinama prevencijos procedūra);
	6. Pagal poreikį, bendruomenės nariams organizuoja priekabiavimo, seksualinio priekabiavimo ar persekiojimo, smurto prevencijos mokymus.
	7. Atsakingam asmeniui draudžiama atskleisti bet kokią su tyrimu susijusią informaciją bendruomenės nariams, nedalyvaujantiems tyrimo procedūroje.
2. **SKYRIUS**

**PRIEKABIAVIMO, SEKSUALINIO PRIEKABIAVIMO, SMURTO AR PERSEKIOJIMO FORMOS**

1. Priekabiavimas, seksualinis priekabiavimas, smurtas ar persekiojimas gali pasireikšti šiomis formomis:
2. Nepageidaujamas fizinis kontaktas (pvz., plekštelėjimas, glostymas, glamonėjimas, grybštelėjimas, siekimas pabučiuoti, bučiavimas ir kt.) ar tokio kontakto reikalavimas;
	1. Žodinis ar rašytinis žeminimas (bendruomenės narį ar bendruomenės narių grupę įžeidžiantys juokai ar pokštai, nuolatinės pastabos, neapykantos kalba, apkalbos, gandų skleidimas, šmeižtas ir pan.);
	2. Įžeidžiančių paveikslėlių, užrašų ar kitos medžiagos demonstravimas, įžeidūs gestai;
	3. Sąmoningas izoliavimas ar nebendravimas bendruomenės narių grupėje, atskyrimas nuo socialinių veiklų;
	4. Įkyrus siekis bendrauti, bendruomenės nario sekimas ar informacijos apie jį rinkimas, kai tai nesusiję su atliekamomis darbinėmis, mokymo ar mokymosi funkcijomis;
	5. Grasinimas ar kitoks bauginantis elgesys, kuriuo siekiama riboti bendruomenės nario apsisprendimo laisvę;
	6. Poveikis bendruomenės nariui, siekiant tam tikro su darbo, mokymo ar mokymosi funkcijų atlikimu nesusijusio elgesio, paslaugų ar seksualinių paslaugų;
	7. Nepagrįstas darbo sąlygų pabloginimas, lyginant su kitais darbuotojais.
3. Priekabiavimo, seksualinio priekabiavimo, smurto ar persekiojimo formų sąrašas nėra baigtinis.
4. Priekabiavimas, seksualinis priekabiavimas, smurtas ar persekiojimas gali pasireikšti ir kitokiais būdais, kurie nėra akivaizdūs, tačiau kuria nemalonią, bauginančią, priešišką, žeminančią ar įžeidžiančią aplinką.
5. **SKYRIUS**

**REKOMANDUOJAMAS BENDRUOMENĖS NARIŲ ELGESYS, SIEKIANT IŠVENDTI PRIEKABIAVIMO, SEKSUALINIO PRIEKABIAVIMO, SMURTO AR PERSEKIOJIMO**

1. Tarnyboje rekomenduojama laikytis šių principinių nuostatų:
	1. Analizuoti savo elgesį ir vertinti, ar jis atitinka Taisyklių nuostatas.
	2. Būti sąmoningam, žinoti ir numanyti, koks potencialus elgesys gali būti laikomas priekabiavimu, seksualiniu priekabiavimu, smurtu ar persekiojimu.
	3. Būti atidžiam ir jautriam kitiems bendruomenės nariams, gerbti jų privatų gyvenimą, pažiūras, įsitikinimus, jų fizinį ir psichinį neliečiamumą, stengtis suvokti, ar jo žodžiu, raštu ar fiziniu veiksmu išreikštas elgesys gali sukelti nemalonias, nepageidaujamas, orumą žeidžiančias pasekmes, gali trikdyti kitą bendruomenės narį Tarnybos aplinkoje, dėl ko jis gali nesugebėti tinkamai vykdyti savo funkcijas, pavyzdžiui:
		1. Familiarus pasisveikinimo būdas;
		2. Komplimentai, nesusiję su bendruomenės nario dalykinėmis savybėmis bei vykdomomis funkcijomis;
		3. Komentarai apie fizinę išvaizdą ar aprangą, žmogaus identiteto požymius;
		4. Neetiški komentarai apie bendruomenės nario pažiūras, silpnybes ar stiprybes, jo privatų gyvenimą;
		5. Neetiški kreipiniai (pavyzdžiui, vardų trumpiniai, pravardės, mažybiniai kreipiniai);
		6. Seksualinio pobūdžio, įžeidžiantys ar nepagarbūs juokeliai ar pokštai;
		7. Fiziniai prisilietimai prie bendruomenės nario, fizinio ar psichologinio diskomforto sukėlimas, nesilaikant pagarbaus fizinio atstumo;
		8. Įkyrus dėmesio rodymas, fizinės išvaizdos apžiūrinėjimas;
		9. Kalbėjimo tonas, reiškiami garsai ar judesiai, kurie gali žeisti, žeminti žmogų ar kelti seksualinio pobūdžio asociacijas;
		10. Žeminančių garbę ir orumą vizualinių priemonių naudojimas (plakatai, nuotraukos, piešiniai, daiktai ir kt.);
		11. Įžeidžiančio pobūdžio, žeminančių garbę ir orumą, nesusijusių su darbo / mokymo / mokymosi, funkcijomis pranešimų, žinučių siuntimas;
		12. Seksualiai provokuojanti apranga;
	4. Siekiant išvengti Tarnyboje nemalonaus, nepriimtino elgesio bei šio elgesio neigiamų pasekmių, esant abejonėms, kad tam tikras elgesys gali būti nepageidaujamas arba gali priversti bendruomenės narį jaustis nepatogiai, žeminti jo orumą, rekomenduotina iš anksto pasiteirauti, aptarti su bendruomenės nariu, ar tam tikras elgesys, bendravimo forma yra priimtini.
	5. Nebūti pasyviu Taisyklių nuostatas pažeidžiančio elgesio stebėtoju, bet imtis aktyvių veiksmų tokiam elgesiui sustabdyti. Jeigu toks elgesys vyksta, netoleruoti jo, nelaikyti to pokštu ar nevykusiu pajuokavimu, neskatinti tokio elgesio pritariančia šypsena, juoku ar kitais tokį elgesį palaikančiais veiksmais.
	6. Patyrus elgesį, turintį priekabiavimo, seksualinio priekabiavimo, smurto ar persekiojimo požymius, patartina ramiai, mandagiu tonu pasakyti ar kitaip pranešti taip besielgiančiam asmeniui, kad šis elgesys yra nepriimtinas ir turi būti nutrauktas. Rekomenduotina paaiškinti, kokie gestai, žodžiai, komentarai, fizinis elgesys ar kiti veiksmai yra nemalonūs, sukuria žeminančią, įžeidžiančią aplinką.
	7. Patartina visus įvykusius priekabiavimo, seksualinio priekabiavimo, smurto ar persekiojimo veiksmus (elgesį) fiksuoti, užsirašyti laiką, liudytojus ir kitas reikšmingas aplinkybes.
	8. Jeigu priekabiavimas, seksualinis priekabiavimas, smurtas ar persekiojimas vyko kito bendruomenės nario atžvilgiu, rekomenduotina padrąsinti jį prabilti apie tai, skatinti kreiptis į šiuos veiksmus atlikusį asmenį ir nedelsiant jam pranešti, kad toks elgesys yra nepageidaujamas.

**VI SKYRIUS**

**PRANEŠIMO AR SKUNDO TYRIMO PRINCIPAI**

1. Pranešimo ar skundo tyrimas grindžiamas šiais principais:
	1. Nekaltumo – skundžiamasis laikomas nekaltu iki bus priimtas sprendimas dėl Taisyklių pažeidimo;
	2. Operatyvumo – tyrimas atliekamas per įmanomai trumpiausią terminą;
	3. Betarpiškumo – nukentėjusiajam, skundžiamajam, liudytojui (-jams) sudaromos visos galimybės pateikti paaiškinimus, savo veiksmų vertinimo ir aiškinimo versiją;
	4. Pagalbos nukentėjusiajam – gavus skundą dėl Taisyklių pažeidimo, sudaromos saugos darbo sąlygos;
	5. Aktyvių prevencijos priemonių taikymo – nustačius pažeidimą, taikomos atitinkamos prevencijos priemonės, užtikrinant bendruomenės nariams saugias ir jų orumą nežeidžiančias darbo sąlygas;
	6. Objektyvumo ir nešališkumo – tyrimas atliekamas objektyviai, neturint išankstinių nuostatų dėl aplinkybių vertinimo.

**VII SKYRIUS**

**PRANEŠIMO AR SKUNDO PATEIKIMO IR NAGRINĖJIMO TVARKA**

1. Norėdamas pranešti apie pažeidimą, asmuo gali tiesiogiai kreiptis į Tarnybos direktorių arba atsakingą asmenį, užpildyti Tarnybos interneto puslapyje esančią pranešimo formą (1 priedas, jei asmuo kreipiasi žodžiu į Tarnybos direktorių, šis direktoriui turi pateikti tarnybinį pranešimą pagal Priedą Nr. 2).
2. Pranešimas bus laikomas konfidencialiu.
3. Asmuo, pateikdamas pranešimą apie įvykį ar skundą, turi nurodyti savo darbo santykius.
4. Atsakingo asmens gautas pranešimas ar skundas nagrinėjamas žemiau nustatyta

tvarka.

1. Jei skundą pateikia Tarnybos darbuotojas, įvertinus pranešimo pobūdį, kviečiama

komisija, kurios preliminari sudėtis yra: direktoriaus paskiriama iš ne mažiau kaip trijų asmenų (vengiant paskirti su tyrimu galimai susijusį ir suinteresuotą darbuotoją).

1. Gavus pranešimą apie įvykį ar skundą, per 3 darbo dienas sukviečiama atitinkama

komisija. Įvykio nagrinėjimui skirta 15 darbo dienų su galimybe pratęsti šį terminą.

1. Atvejais, kai komisijos narys negali dalyvauti nagrinėjant skundą ar pranešimą, į

komisiją direktoriaus įsakymu skiriamas kitas narys.

1. Komisijos nariai privalo užtikrinti konfidencialumą. Komisijos nariams draudžiama bet kokią su tyrimu susijusią informaciją darbuotojams, nedalyvaujantiems tyrimo procedūroje. Visi komisijos nariai turi pasirašyti konfidencialumo deklaraciją. Komisijos nariui, atskleidusiam kitiems asmenims su tyrimu susijusią informaciją, taikoma drausminė atsakomybė.
2. Komisijos nariai, susiję su nukentėjusiuoju ar skundžiamuoju asmeniu, nuo tyrimo privalo nusišalinti (konfidencialumo įsipareigojimas lieka galioti). Tokiu atveju nusišalinusio komisijos nario vietą užima kitas direktoriaus įsakymu paskirtas asmuo.
3. Komisija pranešimą ar skundą apie priekabiavimą, seksualinį priekabiavimą, persekiojimą ar smurtą tiria išsamiai, diskretiškai, sąžiningai ir jautriai tiek asmens pateikusio pranešimą ar skundą, tiek skundžiamojo asmens atžvilgiu, atsižvelgiant į poveikį nukentėjusiam asmeniui bei tokio pobūdžio veiksmų specifiškumą, asmeninį pobūdį.
4. Komisija asmenį apie jo vykdomą apklausos laiką bei tyrimo objektą informuoja

likus ne mažiau kaip vienai darbo dienai iki apklausos.

1. Apklausiant nukentėjusįjį ar skundžiamąjį asmenį, apklausoje gali dalyvauti ir jo

atstovas.

1. Apklausoje dalyvauja tik tuo metu apklausiamas asmuo, jo atstovas ir komisija.
2. Apklausiant nukentėjusįjį, skundžiamąjį ar liudytoją, komisijai rekomenduotina:
	1. Neišsakyti savo nuomonės ar vertinimo dėl sužinotų faktų;
	2. Kontroliuoti kalbos toną ir parinkti mandagius, neutralius žodžius;
	3. Formuoti konkrečius ir aiškius klausimus, nepateikti klausimų su menamu atsakymu;
	4. Nepertraukinėti apklausiamojo.
3. Nukentėjusio asmens apklausos ypatumai:
	1. Nukentėjusiajam asmeniui apklausos metu pirmiausiai pasiūloma papasakoti apie pranešime ar skunde nurodytas aplinkybes, ramiai ir dėmesingai jį išklausyti, nepertraukti;
	2. Aptarti, kokie santykiai sieja nukentėjusįjį asmenį su skundžiamuoju, kaip jie keitėsi;
	3. Pasiūlyti apibūdinti skundžiamo elgesio pobūdį ir trukmę;
	4. Išsiaiškinti kaip įmanoma daugiau detalių, aplinkybių, susijusių su skundžiamu elgesiu;
	5. Pasiūlyti nurodyti, kokius išgyvenimus sukėlė skundžiamas elgesys, ar tai sukūrė

jam bauginančią, priešišką, žeminančią ar įžeidžiančią aplinką;

* 1. Leisti nukentėjusiam asmeniui pačiam įvertinti situaciją į skundžiamojo veiksmus

bei vidinį nusiteikimą jo atžvilgiu;

* 1. Paprašyti pateikti turimus įrodymus (pavyzdžiui, raštelius, žinutes, nuotraukas,

paveikslėlius ir kt.), susijusius su skundžiamu elgesiu;

* 1. Pasiūlyti nurodyti asmenis, kurie galėtų paliudyti ar pateikti kitą su tyrimu

susijusią informaciją.

1. Skundžiamojo apklausos ypatumai:
	1. Skundžiamąjį asmenį privalu supažindinti su pareiškimo, skundo turiniu be

kitomis svarbiomis skundžiamo elgesio aplinkybėmis;

* 1. Skundžiamasis turėtų pateikti išsamų paaiškinimą raštu dėl visų tyrimo aplinkybių, savo nuomonę dėl skundžiamo elgesio, taip pat kitą, jo manymu, tyrimui reikšmingą informaciją;
	2. Patariama patvirtinti ar paneigti skundžiamą elgesį, nurodyti jo motyvus, priežastis ir tikslus;
	3. Paprašyti pateikti turimus įrodymus (pavyzdžiui, raštelius, žinutes, nuotraukas,

paveikslėlius ir kt.), susijusius su skundžiamu elgesiu;

* 1. Pasiūlyti nurodyti liudytojus, kurie galėtų patvirtinti jo parodymus ir padėtų

objektyviai ištirti pranešimą ar skundą.

1. Liudytojo apklausos ypatumai:
	1. Paaiškinti liudytojui, kokiu tikslu jis buvo iškviestas į apklausą, nurodyti, kieno

prašymu jis kviečiamas liudyti;

* 1. Informuoti apie tyrimo bei jo duomenų konfidencialumą;
	2. Supažindinti su aplinkybėmis, kurias jis galėtų paliudyti;
	3. Paprašyti nurodyti, kokie santykiai sieja jį su nukentėjusiuoju ir (ar) skundžiamuoju

asmeniu;

* 1. Paprašyti pateikti paaiškinimą raštu dėl faktų, kuriuos jis matė ar girdėjo, taip pat

informuoti apie kitas, jo manymu, reikšmingas aplinkybes, susijusias su tyrimu;

* 1. Pasiūlyti nurodyti kitus asmenis, mačiusius ar girdėjusius apie liudijamus faktus;
	2. Pasiūlyti liudytojui kreiptis į komisiją, jeigu jis prisimins ar sužinos naujas aplinkybes, susijusias su tyrimu;
	3. Patarti nedelsiant informuoti komisiją, jeigu jam buvo grasinta ar stengtasi paveikti

kitokio pobūdžio priemonėmis.

1. Posėdžio eiga įrašoma garso įrašymo priemonėmis, gavus dalyvių žodinį sutikimą.
2. Atlikusi tyrimą, komisija įvertina jo metu gautus duomenis ir per 5 darbo dienas parengia bei pateikia išvadą direktoriui, kuris priima sprendimą dėl drausminės atsakomybės ar kitų priemonių taikymo.

42. Nukentėjęs asmuo ir skundžiamasis yra supažindinami su sprendimu per 3 darbo dienas nuo sprendimo priėmimo.

**VIII SKYRIUS**

**PREVENCIJOS PROCEDŪRA**

1. Prevencijos procedūra taikoma tuomet, jeigu nukentėjęs darbuotojas pageidauja tik sudrausminti skundžiamąjį ir užkirsti kelią tokiems veiksmams ateityje, tačiau nepageidauja, kad būtų pradėtas tyrimas arba nėra pakankamo pagrindo tyrimui pradėti.
2. Prevencijos procedūros tikslas – net ir nesant akivaizdžių priekabiavimo, seksualinio priekabiavimo ar persekiojimo požymių, užtikrinti saugią ir pagarbią aplinką Tarnyboje.
3. Direktoriui, priėmus sprendimą pradėti prevencijos procedūrą, atsakingas asmuo pakartotinai supažindina skundžiamąjį asmenį su Taisyklėmis, atkreipdamas dėmesį į tuos punktus, dėl kurių nesilaikymo pradėta prevencijos procedūra.
4. Prevencijos procedūra vykdoma pokalbio forma, kurio metu atsakingas asmuo atskirai bendrauja su nukentėjusiu bendruomenės nariu bei skundžiamuoju, taip siekiama taikiai išspręsti kilusius nesutarimus.

**IX SKYRIUS**

**PSICHOLOGINĖ PAGALBA**

1. Diskriminaciją, priekabiavimą ar kitą orumą žeminantį įvykį patyrusiems Tarnybos

darbuotojams teikiama nemokama psichologinė pagalba.

48. Informacija apie psichologinę informaciją skelbiama Tarnybos internetiniame puslapyje.

**X SKYRIUS**

**BAIGIAMOSIOS NUOSTATOS**

1. Šios Taisyklės ir visi jų pakeitimai yra skelbiami Tarnybos interneto svetainėje.

Priekabiavimo, seksualinio

priekabiavimo, persekiojimo ir

smurto prevencijos taisyklių

1 priedas

Pranešimo apie įvykį užpildymo formos pavyzdys

|  |  |  |
| --- | --- | --- |
| Eil. Nr. |  |  |
| 1. | Vardas, pavardė\* |  |
| 2. | Pareigybė\* |  |
| 3. | Įvykio aprašymas\* |  |
| 4. | Lūkesčiai ir pasiūlymai dėl problemos sprendimo |  |
| 5. | Ar norėtumėte, kad su Jumis susisiektumėme?(Jei taip, prašytume pateikti savo telefoną ir(ar) el. pašto adresą) |  |

\*Būtini laukeliai

Reikia psichologo pagalbos?

Jūsų pranešimas konfidencialus. Nuasmenintas pranešimas (nepateikiant asmens duomenų) bus perduotas atsakingam asmeniui ir nagrinėjamas numatyta tvarka.

Priekabiavimo, seksualinio

priekabiavimo, persekiojimo ir smurto

prevencijos taisyklių

2 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pareigos)

Klaipėdos r. pedagoginės psichologinės tarnybos

Direktoriui

Tarnybinis pranešimas

\_\_\_\_\_\_\_\_\_\_\_\_\_\_\_

(Data)

Detali informacija apie tai, kas, kada, apie kokias aplinkybes informavo.

Asmens, pateikusio informaciją darbdavio atstovui, kontaktiniai duomenys (jei atskleidė).

Pasirašydamas patvirtinu, kad suprantu, jog pranešime esanti informacija yra konfidenciali ir ją galiu atskleisti tik asmenims, tiriantiems aukščiau nurodytos informacijos pagrįstumą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vardas, pavardė, parašas.

Priekabiavimo, seksualinio

priekabiavimo, persekiojimo ir

smurto prevencijos taisyklių

3 priedas

ATMINTINĖ DARBDAVIAMS

**Darbdavys yra įpareigojamas:**

1. Organizuoti psichologinio smurto ir kitų psichosocialinės rizikos veiksnių darbo

vietose vertinimą;

2. Bendradarbiaujant su darbuotojais parengti trumpą ir veiksmingą smurto įveikos

strategiją;

3. Užtikrinti smurto atvejų registravimą ir analizę;

4. Užtikrinti prieš smurtą nukreiptų veiksmų nepertraukiamumą;

5. Užtikrinti priešsmurtinės strategijos tobulinimą;

6. Užtikrinti neatidėliotiną aukų skundų analizę ir sprendimą;

7. Skatinti atvirai kalbėti apie psichologinio smurto darbe problemą;

8. Kurti pagarba grįstą bendravimą;

9. Nepalikti neišspręstų konfliktų;

10. Nubrėžti aiškias kiekvieno darbuotojo atsakomybės ribas;

11. Užtikrinti teisingumą ir saugumą;

12. Stengtis įtraukti darbuotojus į sprendimų priėmimo procesus;

13. Puoselėti prieš psichologinį smurtą nukreiptas vertybes;

14. Skirti atsakingą asmenį, kuriuo visi pasitikėtų (psichologą, kitą specialistą,

darbuotoją);

15. Organizuoti mokymus, kviestis specialistus;

16. Garantuoti konfidencialumą ir objektyvumą smurto aukos atžvilgiu;

 17. Garantuoti smurto aukoms tinkamą pagalbą;

 18. Taikyti drausmines priemones smurtautojams.

ATMINTINĖ DARBUOTOJAMS

**Darbuotojai turi teisę:**

1. Į saugias darbo sąlygas, taip pat ir į darbo vietą be smurto apraiškų;

2. Į aiškiai apibrėžtą vaidmenį darbe ir atsakomybę;

3. Lankyti mokymus, skirtus smurto prevencijai;

4. Rūpintis savo darbo kultūros puoselėjimu ir bendravimo kokybe;

5. Derinti darbo ir asmeninio gyvenimo poreikius;

6. Aktyviai dalyvauti vertinant profesinę riziką;

7. Aktyviai dalyvauti įgyvendinant priešsmurtinę politiką ir kuriant strategiją;

8. Naudotis priemonėmis, kurios numatytos prieš smurtą nukreiptoje strategijoje;

9. Bendradarbiauti su profesinėmis sąjungomis;

10. Netoleruoti prieš juos ir kitus asmenis nukreipto psichologinio smurto;

11. Pranešti apie patirtą smurto atvejį, detaliai jį aprašyti.

\_\_\_\_\_\_\_\_\_\_\_\_\_\_\_\_\_\_\_\_\_